டெஸ்ட் போட்டிகளில் கோலி, சச்சினின் 15,921 ரன்களை முந்த இன்னும் 10,128 ரன்கள் அடிக்கவேண்டும். கடந்த 2 ஆண்டுகளில் அவர் கொண்டுள்ள 66.04 என்ற சராசரியில் அந்த இலக்கை எட்ட அவருக்கு அவருக்கு இன்னும் 154 இன்னிங்ஸ்கள் தேவைப்படும். அதை அவர் எத்தனை போட்டிகளில் விளையாடியிருப்பார். இந்த இடத்தில்தான் இன்னிங்ஸ் பெர் மேட்ச்சின் தேவை ஏற்படுகிறது. இந்த 2 ஆண்டுகளில் அவர் விளையாடியுள்ள இன்னிங்ஸ்களை (26), போட்டியால் வகுத்தால் (15), கோலி ஒரு போட்டிக்கு சராசரியாக 1.73 இன்னிங்ஸ்கள் விளையாடியிருக்கிறார். சச்சினை முந்த தேவைப்படும் இன்னிங்ஸ்களை (154) இன்னிங்ஸ் பெர் மேட்ச்சால் (1.73) வகுக்கும்போது அவருக்கு எத்தனை போட்டிகள் தேவை என்பதைக் கணக்கிட்டுவிட முடியும். டெஸ்ட் போட்டிகளில் இந்த 2 ஆண்டு வேகத்திலேயே கோலி விளையாடினால், சச்சினின் ரன் சாதனையை இன்னும் 89 போட்டிகளில் முடித்துவிடுவார். அதாவது தன் 158-வது டெஸ்ட் போட்டியில்!